  Анжелика Тихонова корреспондент «Пичи Пурга – Удмуртилэн литературая шоркарез» ужрад ортчоз Пичи Пургаын. Со улсын 21-тӥ тулыспалэ, Анай кыллэн нуналаз, Удмуртиын Пичи Пурга ёрос литературалэсь нуналъёссэ усьтозы. Со сярысь ивортодэтъя «Удмуртия» агентстволэн корреспондентэзлы вераз Пичи Пурга ёрос лыдӟетъюртлэн кивалтӥсез Людмила Шумилова. Со Удмуртиысь йӧскалык библиотекалэн ӵектосэз. Со ӵектос куинетӥ арзэ мынэ ини. Быдэс элькунын мынэ. Тани кылем арын вал можгаослэн арзы, валля арын Алнаш ёрос литературалэн нуналъёсыз, нош туэ ар сётэмын пургаослы Людмила Шумилова, Пичи Пургаысь ёрос лыдӟетъюртлэн кивалтӥсезӴектослэн аслаз нимысьтыз синпелетэз вань – тылы. Сое литературая нуналъёсты ортчытӥсь ёросъёслы бӧрсьысь сёто. Кылем арын вал Можга ёрос литературалэсь нуналъёссэ йылпумъян сӥё-дано ужрад. Ми ветлӥм, милям делегацимы отчы ветлӥз. Милемлы соос сӥё-дано сётӥзы со литература нуналъёслэсь синпелетсэс – тылы, кудӥз сётэмын луоз тӧролы (Пичи Пурга ёрослэн тӧроезлы Сергей Юринлы – ред.) 21 числое. <…> Озьы ик туж тунсыко сыӵе статуэтка, кудзэ лэсьтэмын Можгалась кибашлыос, со кылем арын лэсьтэмын ай, кудӥз тоже кылдысинлэн, бадӟым книгалэн образэз-а, мар-а шуод, кудӥз быдэс ар луоз библиотекаын Людмила Шумилова, Пичи Пургаысь ёрос лыдӟетъюртлэн кивалтӥсезПичи Пурга ёрос литературалэсь нуналъёссэ усьтон улсын ёросын #ЧитайРодное нимаськись флешмоб ортчоз. Людмила Шумиловалэн верамезъя, со 21-тӥ тулыспалэ 15 часын ёросысь вань лыдӟетъюртъёсын, лулчеберет юртъёсын, школаосын радъяськоз. Со сяна, ёрос лыдӟиськонниын творчестволы, литературалы сӥзем площадкаос, мастер-классъёс ужалозы. Ар ӵоже ӵектос улсын Пичи Пургаын ёросысь гожъяськисьёслы сӥзем трос пӧртэм ужрадъёс радъяськозы. Ми малпаськом, Пурга писательёсынымы потаны быгатом мукет ёросъёсы но Людмила Шумилова, Пичи Пургаысь ёрос лыдӟетъюртлэн кивалтӥсезПичи Пурга ёросысь трос гинэ гожъяськисьёс потэмын. Соос пӧлын Семён Самсонов, Никвлад Самсонов, Кирилл Ломагин, Анатолий Перевозчиков, Семён Карпов, Любовь Тихонова, Елена Миннигараева, Богдан Анфиногенов, Анастасия Шумилова, Мария Векшина но трос мукетъёсыз. Тодэ вайытом, Удмуртиын Можга ёрос литературалэсь нуналъёссэ сӥё-дано ворсан но аспӧртэм эстафетаез Пичи Пурга ёрослы сётон ужрад кылем арын 20-тӥ толсуре ортчиз. Тегъёс: Литература ПичиПурга Мерлык удмурткыл  